Strumenti Mużikali - It-tielet u l-aħħar parti Perkussjoni Il-kelma 'perkussjoni' ġejja mill-kelma Latina 'percussio' li tfisser, tħabbat jew tagħti daqqa, naturalment f'sens mużikali. Strument tal-perkussjoni huwa kwalunkwe oġġett li jagħmel ħoss meta tagħtih daqqa, ixxejru, tħabbtu, tigirfu jew tagħmel xi azzjoni oħra li tipproduċi vibrazzjoni. Minħabba d-diversità ta' dawn l-istrumenti, barra minn Malta sikwit issib baned li huma magħmulin biss minn strumenti tal-perkussjoni, u li kapaċi joħolqu spettaklu sabiħ immens. L-istrumenti tal-perkussjoni jindaqqu bl-idejn, bis-saqajn, bl-istikek jew b'xi oġġett ieħor. Huma kapaċi jżommu r-ritmu u għalhekk huma fundamentali għaliex żball min-naħa ta' dawn l-istrumenti jinstema' mill-ewwel u faċli jfixkel lil-mużiċisti l-oħra. Ħafna drabi xi strumenti tal-perkussjoni bħat-tanbur u l-katuba jintużaw ukoll f'ċerimonji militari fejn is-suldati jimmarċjaw mar-ritmu tagħhom. Bl-eċċezzjoni tat-timpani u l-qniepen, l-ebda wieħed minn dawn l-istrumenti mhuwa kapaċi jipproduċi noti mużikali. Minħabba d-definizzjoni wiesgħa mmens ta' x'jista' jkun strument tal-perkussjoni hawnhekk se nillimitaw ruħna għal dawk li tradizzjonalment wieħed iqis li huma l-istrumenti tal-perkussjoni. Dan huwa l-eqdem strument mużikali, jinsab f'kull pajjiż u kultura, u jmur lura sas-seklu 7 QK., fejn f'dak iż-żmien kien jiġi magħmul mill-ġebel. Dan ma jfissirx li kien jiġi użat minn dejjem għal għanijiet mużikali. Fil-fatt kien jiġi użat anke minn tribujiet biex jibagħtu messaġġi lil xulxin minn distanzi twal. Ħafna tnabar għandhom forma ta' ċilindru u jkunu miksijin bil-balsamina. Din kienet issir permezz tal-ġilda ta' xi annimali perċ llum huwa aktar komuni li ssir mill-plastik. L-isnare drum għandu tmien jew għaxar coils tal-ħadid minn naħa sa' oħra tal-qiegħ tat-tanbur. Bid-daqqa tal-istikka fuq il-balsamina ta' fuq tat-tanbur, l-arja tibda tivvibra u ġġiegħel lil dawn il-coils jivvibraw huma wkoll man-naħa t'isfel tat-tanbur. It-tanbur mhux kapaċi jipproduċi ħsejjes mużikali u huwa użat biss għar-ritmu. Huwa strument popolari ħafna speċjalment fil-baned militari, anke peress li fl-antik kellu użu fuq l-iġfna fejn il-qaddiefa kienu jaqdfu skont ir-ritmu tat-tanbur. Sal-lum il-ġurnata għad għandu Id-drum kit jikkonsisti f'għadd ta' tnabar u platti ta' daqsijiet differenti. Il-platti huma magħmulin mill- metall. Jindaqqu billi l-mużiċist jagħti daqqa bl- istikka perċ huwa possibbli wkoll li jinħoloq ħoss billi l-mużiċist iħokk mal-balsamina tat-tanbur it-tarf ta' stikka li fit-tarf tagħha jkollha qisu lanżit ta' xkupa. Il-mużiċist irid juża wkoll saqajh biex idoqq dan l-istrument billi jagħfas pedala u b'hekk iħabbat speċi ta' martell mal-bass drum jew inkella jħabbat żewġ platti flimkien, u li jkunu mwaħħlin kontra xulxin. Id-drum kit m'għandux forma fissa, fis-sens li tista' żżid jew tnaqqas strumenti minnu kemm trid. Normalment ikun magħmul minn sitt biċċiet — bass drum iserraħ mal-art u li jindaqq permezz ta' pedala li tħabbat martell mad- drum, par tom-toms imwaħħlin eżatt fuq il-bass drum, snare drum, u żewġ pari platti. Xi tipi ta' drum kits moderni huma wkoll magħmulin mill-ħadid u minflok drum u balsaminali tiksih ikun hemm biss ċirku żgħir tal-ħadid. It-tanborlin akkwista l-popolarità tiegħu bl-użu li kienu jagħmlu minnu s-suldati Torok fis-seklu 15. il-mużiċisti tan-naħa tal-Punent bdew jagħmlu użu minnu lejn il-bidu tas-seklu 18. Dan huwa strument pjuttost sempliċi b'ċirku tal- ħadid miksi minn naħa waħda b'ġilda ta'xi annimal jew xi biċċa plastik. Madanakollu spiss tara tanborlini moderni li lanqas ikollhom balsamina. Mad-dawra jkollu wkoll għadd ta ċrieki żgħar tal- metall. Jindaqq billi jiġi mċekċek jew jingħata daqqiet bl-idejn jew mal-irkobba, jew anke mal-qiegħ tas-saqajn. Tradizzjonalment it-tamborlin huwa strument li jindaqq min-nisa, speċjalment f'kulturi Iżlamiċi, kif kien isir fl-Ewropa miż-żminijiet pre-istoriċi sa dawk tal-Medju Evu. Illum il-ġurnata t-tanborlin jintuża għal kwalunkwe tip ta' mużika. Il-glockenspiels li naraw illum ġew żviluppati fl-Olanda bejn l-1650 u l-1700. Oriġinarjament kienu jiġu maħduma. f'forma orizzontali u jindaqqu f'din il-pożizzjoni fl-orkestri. Għall-baned, iżda, ġiet żviluppata forma ta' glockenspiel vertikali u li tista' tinġarr minn post għall-ieħor. Il-patent tagħhom ġiet irreġistrata fl-1886 mill-Franċiż Auguste Mustel. 2981 Għaqda Mużikali San Leonardu a.0. Dan l-istrument jikkonsisti f'żewġ settijiet ta' strippi tal-metall. Strument jixbhu ħafna huwa l-xvlophone, perċ l-istrippi ta' dan huma magħmulin mill-injam u bħala strument huwa iżgħar u għandu pitch baxxa aktar mill-glockenspiel. Il-mużiċist idoqq dan l-istrument billi jagħti daqqa fuq dawn il-metalli bi speċi ta' martell li jista' jkun tal-azzar, ram, plastik, jew anke rubber. Partijiet orkestrali għall-glockenspiel jinkludu 'The Magic Flute' (1791) ta' Wolfgang Amadeus Mozart, 'Die Walkire' (1870), tal-Ġermaniż Richard Wagner. Ġiet użata għall-ewwel darba fl-orkestra f''The Nutcracker' (1892), tal-kompożitur Russu Peter Illich Tchaikovskv. Jintużaw ukoll għal mużika moderna bħal per eżempju d-diska 'Little Wing' ta' Jimi Hendrix. Dan l-istrument ġie żviluppat min-naker Għarbi, tanbur ta' 8 piedi li kien jintuża l-aktar għal ċerimonji militari. Dan it-tip ta'tanbur inġab fl-Ewropa fis-seklu 13 mis-suldati li kienu ġew lura mill-Kruċjati. Fis- seklu 15 kien jintuża ħafna flimkien mat-trumbetta f fiċ-ċerimonji ta' għaqdiet tal-kavallieri madwar 1 l-Ewropa, u sas-seklu 16 ħa l-forma li nafuh biha llum. Sas-seklu 17 kien diġà sab postu fl-orkestra, u f'dan iż-żmien kien assoċjat ħafna man-nobilità. Il-kelma 'timpani' għandha għeruqha fil-Latin 'tvmpanum' perċ xi mużiċisti Ingliżi jirreferu wkoll għal dan l-istrument bħala 'kettle drums. il-forma tat-timpani hija letteralment dik ta' bowl kbira miksija bil-balsamina. Din l-ispeċi ta' bowl spiss tkun magħmula mir-ram jew f'mudelli anqas sofistikati mill-fibreglass. Għall-kuntrarju tat-tanbur, li jkollu biċċa balsamina fuq kull naħa, dan l-istrument għandu biċċa waħda biss. Il-balsamina tintrabat mal-bowl permezz ta' sitt jew tmien kamini mad-dawra kollha. Dawn iservu wkoll sabiex jistiraw il-balsamina. il-balsamina spiss issir mill-ġilda tal-għoġol perċ jeżistu wkoll balsamini magħmulin mill- plastik, It-timpani jiġu f'diversi daqsijiet, u jvarjaw minn dijametru ta' 84 ċentimetru (33 pulzier) sat-timpani piccolo li għandu dijametru ta' 30 ċentimetru (12-il pulzier). Id-daqs u l-forma tal-bowl tat-timpani kif ukoll il-balsamina stirata Ikoll jikkontribwixxu għad-differenza fil-ħoss bejn sett timpani u ieħor. Normalment sett timpani jikkonsisti f'erba' biċċiet, pero fil- baned Maltin spiss insibu tnejn biss; anke minħabba l-ispazju ristrett fuq il-planċier. Ma rridux ninsew li min kien jibni l-planċieri żmien ilu ma kellux f'moħħu li 'l quddiem it-timpani kienu se jagħmlu parti mill-banda Maltija waqt il-programmi mużikali. Il-ħoss joħroġ billi l-mużiċist jagħti daqqa bi stikka fuq il-balsamina tal-istrument. Dan jikkawża vibrazzjoni kbira mill-balsamina stirata għal ġol-bowl. L-istikek jiġu f'pari. Ix-xaft tal-istikka jkun magħmul mill-injam, spiss mill-injam tas-siġra taċ-ċirasa, ġummar, maple jew bamboo. Jeżistu wkoll stikek tal-aluminju jew graphite. Fit-tarf tal-istikka mbagħad ikun hemm boċċa tal-injam miksija bil-felt jew ġilda, simili ħafna għall-istikka tal-katuba. Xi stikek ma jkollhom ebda kisja mal-boċċa, speċjalment meta dawn jintużaw biex idoqqu mużika Barokka. It-tul tal-istikka, il-materjal, u l-mod ta' kif isir il-kisi kollha għandhom effetti differenti u huwa għalhekk li bosta mużiċisti jkollhom ħafna pari ta' stikek differenti li jintużaw skont il-gosti tal-mużiċist jew anke skont dawk tas-surmast direttur. Mad-daqqa tal-mużiċist toħroġ nota, u timpani ta' daqsijiet differenti jipproduċu noti differenti. Infatti t-timpani u l-qniepen huma l-uniċi żewġ strumenti tal-perkussjoni f'banda Maltija li għandhom din l-abilità. Teknika importanti hija dik tal-muffling. Meta toħroġ nota din tibqa' tinstema sakemm il-ħoss jieqaf waħdu. Jekk il-mużiċist ikun irid li n-nota toħroġ iqsar minn kemm suppost, irid jaqta' l-ħoss huwa stess u dan isir billi jpoġġi idu fuq il-balsamina tat-timpani biex b'hekk iwaqqaf il-vibrazzjoni tal-arja. L-ewwel kompożitur li kiteb mużika għat-timpani kien Jean Baptiste Lullv fl-opra tiegħu 'Thesċe' (1675), perċ kien Ludwig van Beethoven li kiteb mużika li ħarġet kemm setgħet il- qawwa u s-sbuħija ta' dan l-istrument - insemmu biss l-iskerz fid-'Disa' Sinfonija' fejn insibu l-orkestra u t-timpani iwieġbu lil xulxin f'botta u risposta ma taqta' xejn. Min-natura tiegħu it-timpani huwa użat l-aktar biex jakkumpanja strumenti oħrajn perċ xi kompożitru kitbu xogħlijiet fejn it-timpani huma l-protagonisti. Johann Fischer, kompożitur tas-seklu 18 kiteb sinfonija għal tmien timpani. Aktar lejna, fis-sena 2000, il-kompożitur Amerikan Philip Glass kiteb 'Concerto Fantasv' għat-timpani. Din il-biċċa mużika tirrikjedi żewġ mużiċisti jdoqqu sett ta' seba' timpani kull wieħed. Barra minn Malta, it-timpani ġieli ntużaw ukoll minn xi baned jimmarċjaw fit-toroq. Naturalment mużiċist wieħed seta' jżomm timpani wieħed biss u l-istrument kien jindaqq b'diffikultà kbira għalhekk ma damx ma nqata' minn dawn it-tip ta' baned. Minħabba l-versatilità tiegħu dan l-istrument jintuża għal ħafna tipi ta' mużika, saħansitra għal mużika rock. Gruppi mużikali popolari ħafna bħall-Queen, Led Zeppelin, The Beatles u The Beach Bovs, ukoll inkorporaw it-timpani f'xi siltiet li ħarġu. Xi mużiċisti esperimentaw ukoll bit-timpani f'mużika jazz u rock'n roll. Dan l-istrument, bħal ħafna oħrajn oriġina fl-Asja żmien twil ilu. Infatti xi arkeologi sabu evidenza ta' qniepen magħmulin mill-ġebel li jmorru lura sas-sena 2300 QK. Il-qniepen li jindaqqu llum il- ġurnata fil-banda u l-orkestra ġew żviluppati minn John Hampton minn Coventrv l-Ingilterra fl-1885. Dan l-istrument huwa magħmul minn tmintax jew għoxrin tubu tal-metall, bl-aktar komuni jkunu r-ram u l-azzar. Il-ħsejjes differenti jinħolqu peress li kull waħda minn dawn il-qniepen ikollha daqs u ħxuna differenti. Fin-naħa t'isfel tal-istruttura li żżomm il-qniepen f'posthom insibu ħadida msejħa 'sustaining pedal. Meta l-mużiċist idoqq il-qanpiena din tarmi ħoss li wara ftit ħin jieqaf waħdu. Jekk il-mużiċist ikun irid jaqta' l-ħoss hu, irid jagħfas din is-'sustaining pedal. Din hi teknika simili ħafna għall-muffling tat-timpani. Fl-1791, Nicholas Dalavrac introduċa l-qniepen fl-opra tiegħu 'Camille'. Tliet snin wara, il- kompożitur Taljan Luigi Cherubini mexa fuq l-eżempju ta' Dalavrac fl-opra tiegħu 'Elisa'. Kompożituri famużi bħal Richard Wagner, Gustav Mahler u Richard Strauss wkoll kitbu xogħlijiet mużikali apposta għall-qniepen. 300 Għaqda Mużikali San Leonardu a.p. Strumenti Oħra Ċirimella - Bagpipes Għalkemm dan l-istrument ma jagħmilx parti mill-baned Maltin, spiss jintuża waqt programmi mużikali sabiex jakkumpanja lill- banda. Fl-antik dan kien strument popolari ħafna hawn Malta. L-oriġini taċ-ċirimella tmur lura eluf ta' snin u hija wieħed mill-ftit strumenti mużikali li jmorru lura ħafna fiż-żmien perċ li għadhom jintużaw. Il-post eżatt fejn ġiet żviluppata m'huwiex ċert u dan anke minħabba l-fatt li kważi kull pajjiż għandu stil uniku ta' kif jipproduċi ċ-ċirimella. Dan jidher sewwa minn pitturi u skulturi fejn tidher xi ċirimella. Li hu żgur hu li sa l-ewwel seklu Q.K. kienu jeżistu fl-Asja tal-Punent u fl-Ewropa, aktarx bħala strumenti tar- rgħajja. L-eqdem ċirimelli Skoċċiżi li għadhom jeżistu jmorru lura sas-sena 1409. Tneħħi xi tibdil żgħir, din it-tip ta' ċirimella antika tixbah ħafna liċ-ċirimella Skoċċiża moderna. Dan l-istrument jikkonsisti f'borża tal-ġilda jew lastiku u b'għadd ta' pajpijiet ħerġin minnha. Il-mużiċist jonfoħ ġo pajp minnhom sabiex jimla l-borża tal-ġilda li tinżamm taħt driegħu. Bi driegħu huwa jagħmel pressjoni fuq il-borża biex jisforza l-arja 'l barra mill-borża għal ġol- pajpijiet l-oħrajn. Wieħed minn dawn il-pajpijiet, li jgħidulu chanter, għandu tmien toqob li jitgħattew b'subgħajn il-mużiċista u joħolqu noti differenti. Iċ-chanter ikollu mwaħħla fit-tarf tiegħu qasba jew tnejn li jidħlu fil-borża tal-istrument. Dan l-istrument jeħtieġ ftit tan-nifs mhux ħażin biex jindaqq għaliex il-borża trid tinżamm il-ħin kollu mimlija bl-arja, u fil-fatt il- ħsejjes tan-noti mużikali joħorġu minnha l-ħin kollu bla ma jaqtgħu xejn. L-aktar tip ta' ċirimella magħrufa hija dik Skoċċiża, magħrufa aktar bħala l-iScottish Highland Pipe u dan minħabba li l-Ingliżi ħaduha magħhom f'kull parti tal-imperu kbir li kellhom. Dan seħħ ukoll fi żmien fejn ċirimelli ta' oriġini lokali bdew jispiċċaw u dan kollu jispjega għalfejn iċ-ċirimella Skoċċiża hija daqshekk popolari. Il-mużiċisti li jdoqquha għandhom ukoll stil ta' Ibies uniku. Ħafna darbi jintużaw biex idoqqu partijiet solo u mużika tradizzjonali kif ukoll biex jakkumpanjaw baned militari. F'xi partijiet tal-Ewropa ċ-ċirimella hija strument popolari mmens, Fil- Bulgarija hemm qawl li jgħid li tieġ mingħajr ċirimella ikun qisu funeral waqt li Pl MA ill pari isrutt Br Ir Q